Di tazwara nefka istaqsiyen i yinelmaden, yal yiwen i yiman-is, maca isteqsiyen d widnni i d-yettuɣalen di yal tikelt. Daɣen nefka-asen tagnit ad rren ɣef yisteqsiyen s tarrayt i bɣan d tutlayt i fernen. Akken ad neṣṣiweḍ ad nexdem aserwes gar tririyin-nsen, ladɣa imi llan waɛraben d leqbayel. Akken ad iban ma yella kra n umgired di tririyin n uselmed-nsen. Syin nuɣal ɣer tselmadin nexdem-asent yiwen n wannaw n yisteqsiyen anagar tid yellan d tiɛerbawalin nernaasent kra n yisteqsiyen akken ad nẓer ma mugrent-d kra n wugur di tazwara n uselmed-nsent di temnaḍt n leqbayel imi ur ssinent ara taqbaylit, d wamek tt-lemdent, daɣen almad-is ma yegla-d s lfayda neɣ ala.